**Bursa Hungarica Felsőoktatási Önkormányzati Ösztöndíjpályázat**

Kesztölc Község Önkormányzata kiírja a Bursa Hungarica „A” és „B” típusú ösztöndíjpályázatot 2023. évre.

A pályázatban Kesztölcön állandó lakhellyel rendelkező, szociálisan hátrányos helyzetű, felsőoktatási tanulmányaikat nappali tagozaton 2023/2024. tanévben megkezdő, vagy 2023/2024. tanévben folytató, illetve 2024/2025. tanévben tanulmányaikat megkezdők vehetnek részt.

„A” típusú pályázat nyújtandó be a felsőoktatási tanulmányaikat már megkezdett hallgatók részéről, ők a 2023/2024. tanév II. félévére és a 2024/2025. tanév I. félévére, összesen 10 hónapra nyerhetnek támogatást.

„B” típusú pályázat nyújtandó be azok részéről, akik felsőoktatási tanulmányaikat a 2024/2025. tanévben kívánják megkezdeni, ők 3x10 hónapra nyerhetnek támogatást, amennyiben tanulmányaikat ténylegesen meg is kezdik.

A pályázatoktat a <https://bursa.emet.hu/paly/palybelep.aspx> útvonalon elérhető EPER-Bursa rendszerben kell rögzíteni, a rögzítéshez regisztráció szükséges.

**A véglegesített, kinyomtatott pályázatot papír alapon a kötelező mellékletekkel 1 eredeti példányban meg kell küldeni az alábbi címre:**

**Kesztölci Polgármesteri Hivatal, 2517 Kesztölc, Szabadság tér 11.**

A pályázat kötelező mellékletei a család 1 főre eső jövedelmét igazoló dokumentumok (3 havi átlagkereset igazolás, nyugdíjasszelvény stb.), egyéb, a szociálisan hátrányos helyzet igazolására alkalmas dokumentum, pl. orvosi igazolás tartós betegségről, magas hiteltörlesztésről igazolás stb., „A” típusú pályázók esetében eredeti hallgatói jogviszony igazolás.

**A pályázatok rögzítésének és az önkormányzathoz történő benyújtásának határideje: 2023. november 3.**

A pályázatok elbírálása kizárólag szociális szempontok figyelembevételével történik.

A részletes pályázati kiírás a Polgármesteri Hivatalban megtekinthető, vagy letölthető a [www.kesztolc.hu](http://www.kesztolc.hu) oldalról.

Kesztölc, 2023. október 2.

Farkas Krisztina

polgármester s.k.